                                                                      Pojam i nastanak sporta

Sport, kao poseban oblik ljudske aktivnosti, je u toku svoga istorijskog razvojačesto oslikavao ekonomsku, socijalnu, pa i političku dimenziju društva. U savremenomdobu sport je zauzeo veoma značajno mesto kao planetarni fenomen.

Sport, kao specifičan oblik ljudske aktivnosti ima veliki značaj u životu svakog pojedinca i kao takav svakako je jedan od najrasprostranjenijih oblika telesne aktivnosti. Veliki broj autora je pokušao da definiše pojam sporta.

Pod pojmom sporta u Enciklopediji fizičke kulture „i u svetu i u nas razumevaju se fizičke aktivnosti (vežbanja) prijatnog, dinamičkog i izrazito agonističkog karaktera. Pjer de Kuberten je definisao sport na sledeći način: „Sport je dobrovoljni i uobičajeni kult izuzetnog mišićnog vežbanja, zasnovan na želji za napretkom koji može da ide do rizika“
Profesor Đ. Stefanović definiše sport kao „fenomen koga čine tačno, po pravilima određeni pokreti telesne aktivnosti koji se izvode prilikom takmičenja sa ciljem da se ostvari pobeda“ Zakon o sportu u svom čl.2 definiše sport: „ Sport, u smislu ovog zakona, jeste:sportsko obrazovanje (obučavanje u fizičkom vežbanju, razvoj fizičkih sposobnosti isticanje sportskih navika), takmičarski sport (sportske aktivnosti usmerene na postizanje sportskih rezultata), rekreativni sport (sportske aktivnosti usmerene na rekreaciju koje se izvode samostalno ili u sportskim i drugim organizacijama), školska sportska

takmičenja (sportska takmičenja učenika i studenata)“

 U periodu prvobitne ljudske zajednice mogu se naći koreni fizičke kulture,jer su se u tom dobu celokupna telesna i umna delatnost odvijale u neposrednoj borbi za opstanak, gde je bilo neophodno da se ispolji konstantna fizička aktivnost,koja je imala presudan uticaj na formiranje čoveka. U tom periodu je rad, kao način pribavljanja hrane za život, na razne načine pomogao ljudskoj vrsti u razvijanju određenih sposobnosti i navika. To doba poznaje samo kolektivnu svojinu i raspodelu

na jednake delove.

U takvim vremenima i fizičko vežbanje je kao vid sporta bilo povezano s načinom proizvodnje, odnosno radom. Priprema pokreta za lov, ribolov, skupljanje plodova sa zemlje i s drveća bili su ujedno i prvi vidovi fizičkih aktivnosti. Fizičko vežbanje,rad i priprema za rad nisu se tada jedno od drugog razlikovali. Uz primitivna oruđa i oružja čovek se morao osloniti na svoje prirodne telesne kvalitete. Bežao je pred jačim životinjama (manje i slabije je progonio i lovio), skrivao se pred prirodnim nepogodama i ljudima. To znači da se sposobnost trčanja, penjanja, skakanja, bacanja i rvanja, morala više razviti, jer mu je od toga zavisio život, bilo da se spašavao od prirodne nepogode, životinje, drugog čoveka ili gladi. 
Podatke o prvobitnim oblicima fizičkog vežbanja nalazimo u materijalnim ostacima (oruđe i oružje), kao i na brojnim crtežima nađenim u pećinama i na stenama.Naročito su važni crteži na kojima su prikazane sportske scene iz lova.

 Istraživanja naučnika na osnovu pećinskih crteža sa područja Havaja su otkrila da se havajsko stanovništvo bavilo surfovanjem još u ta davna vremena. U periodu razvoja ljudske zajednice,kada je lov na krupne životinje (mamute,

medvede, bikove) bio glavni izvor egzistencije,čovek je počeo da shvata da je za uspešan lov potrebno učešće svih članova plemena ali i njihova osposobljenost da rukuju što bolje oružjem koje su posedovali. Uočili su da od načina bacanja zavisi daljina bačenog oružja.Kada su ljudi shvatili da mogu da nauče odpočeli su prvo putem posmatranja, a zatim  imitiranjem da usavršavaju svoje veštine. Isticanje fizičkih sposobnosti, snage, brzine, veštine u rukovanju oruđem i oružjem povećava ugled pojedinca i postaje omiljeno u tadašnjem društvu. Ako nijebilo prilike da se to pokaže u lovu i ratu, organizovale su se specijalne priredbe i takmičenja povodom raznih skupova i svečanosti: religijski obredi, ženidbe, pogrebi i sl.

